Lietuvos Respublikos Vyriausybė

nutarimas

DĖL SPECIALIOJO ĮPAREIGOJIMO VALSTYBĖS ĮMONEI KLAIPĖDOS VALSTYBINIO JŪRŲ UOSTO DIREKCIJAI NUSTATYMO

2020 m. gruodžio 2 d. Nr. 1368

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 5 dalies 15 punktu ir atsižvelgdama į tikslingumą sudaryti galimybes Klaipėdos valstybinio jūrų uosto teritorijoje vystyti laivų statybą ir remontą ir veiklas, būtinas vėjo elektrinių Lietuvos jūrinėje teritorijoje statybai ir plėtrai, ir užtikrinti Lietuvos Respublikos Vyriausybės 2020 m. birželio 22 d. nutarimo Nr. 697 „Dėl Lietuvos Respublikos teritorinės jūros ir (ar) Lietuvos Respublikos išskirtinės ekonominės zonos Baltijos jūroje dalių, kuriose tikslinga organizuoti konkursą (konkursus) atsinaujinančius energijos išteklius naudojančių elektrinių plėtrai ir eksploatacijai, ir šių elektrinių įrengtųjų galių nustatymo“ įgyvendinimą, Lietuvos Respublikos Vyriausybė nutaria:

Pavesti valstybės įmonei Klaipėdos valstybinio jūrų uosto direkcijai, atliekant Lietuvos Respublikos Klaipėdos valstybinio jūrų uosto įstatymo 11 straipsnio 4 ir 11 punktuose nurodytas funkcijas, vykdyti specialųjį įpareigojimą – statyti, modernizuoti ir plėtoti laivų statybai ir remontui bei vėjo elektrinių ir jų komponentų gamybai, surinkimui ir (ar) sandėliavimui reikalingą infrastruktūrą – ir užtikrinti, kad valstybės įmonės Klaipėdos valstybinio jūrų uosto direkcijos nuosavo kapitalo, investuoto į žemę ir infrastruktūrą, naudojamą šiame nutarime nurodytoms veikloms, vidutinė metinė kaina būtų ne mažesnė kaip 2 procentai.

Laikinai einantis Ministro Pirmininko pareigas	Saulius Skvernelis

Laikinai einantis susisiekimo ministro pareigas	Jaroslav Narkevič